text: Egon Fræhr fortsætter som borgmester 
  21 november 2017 kl. 23.26
  Egon Fræhr (V) fortsætter som borgmester for Vejen Kommune.
  Borgmesteren i Vejen Kommune kommer fortsat til at hedde Egon Fræhr de næste fire år, fortæller TV SYDs reporter på stedet. Det sker på trods af at Venstre går to mandater tilbage.
  Egon Fræhr har været borgmester i Vejen Kommune siden 2007, før det var han borgmester i daværende Brørup Kommune fra 2002 til 2007.
  Ved valget i 2013 fik han 2407 personlige stemmer.
  